Dunyo yulduzlari supermarketdan qaysi mahsulotlarni shaxsan o‘zi sotib oladi? (foto)

Mashhurlarning barchasi ham mahsulotlarni xarid qilish uchun xizmatchisini do‘konga yuboravermaydi. Ular orasida shaxsan o‘zi tanlab, sotib olishni ma’qul biladiganlari ham yo‘q emas.

Paparatssilar tomonidan olingan suratlarga nazar tashlab, shou-biznes vakillarining sevimli mahsulotlari qaysi ekani haqida ma’lumotga ega bo‘lish mumkin. Masalan, aktrisa Kemeron Dias brokkolini yaxshi ko‘rishini bilish qiyin emas.

Pomidorlar aktrisa Elizabet Benksning jon-u dili, hamkasbi Elizabet Olsin esa qo‘ziqorinlarni yaxshi ko‘radi. Har safar do‘konga borishi bilanoq ular xarid savatchasiga sevimli mahsulotlarining bir nechta o‘ramini solishni afzal biladi.

Dunyo moda olamining eng ko‘zga ko‘ringan vakillarining ham tabiiyki sevimli mahsulotlari yo‘q emas. Masalan, Kendall Jenner shakarning organik bo‘lgani bilan kaloriyasi serobligini rad etib bo‘lmaydigan katta hajmdagisini oladi. Elza Xoskning yonida esa hamisha maxsus paketlardagi zararli yeguliklar borligini ko‘rish mumkin. Xeyli Bolduin esa turmush o‘rtog‘i Jastin Biber bilan kartoshka, chips, gazlangan ichimliklarni xarid qiladi. Kayli Jenner esa xarid qilgan mahsulotlari surati bilan Instagram sahifasida bo‘lishgan. Unga nazar tashlab chips, bezeli shirinlik, keks va pechenyelar modelning sevimli mahsuloti ekanini bilish mumkin.

Yeva Longoriya esa savatchaga solishdan avval sabzavotlarni diqqat bilan ko‘zdan kechiradi. Xillari Daff bo‘lsa, eng sifatli va barra mahsulotni olish uchun do‘kondagi eng yuqori peshtaxtaga osilishga ham rozi. Aslida Xilari haq, negaki eskiroq mahsulotlar birinchi ketishi uchun yangilari yuqori peshtaxtalarga teriladi.

Runi Mara, Goldi Xoun va Alessanda Ambrosioning savatida, albatta, barra ko‘katlar bo‘ladi. Sarvqomat bo‘lish uchun bunday yulduzlar zararli mahsulotlardan tiyilishni afzal biladi.

Ember Xerdni esa Briston Farms’da yangi pishgan non va qandolat mahsuloti xarid qilayotganini ko‘rish mumkin.

Rozario Douson grillda pishirilgan jo‘ja, Rebel Uilson esa kola sotib olishi mumkin.

Vanessa Paradi esa ko‘pincha yormalar va dukkakli mahsulotlarni sotib oladi.

Jessika Alba choy sotib olishni yaxshi ko‘radi.



Mashhur ekaniga qaramay, yulduzlar do‘kondagi xarid davomida oddiy odamlardek ko‘rinadi. Makiyaj, hashamatli liboslardan asar ham bo‘lmaydi. Bunday vaqtda ular qulay kiyim va yig‘ilgan soch turmagini afzal biladi.